# data[].attributes.headline
Καταρράκτες Ιγκουασού

# data[].attributes.subject
Καταρράκτες Ιγκουασού

# data[].attributes.body
Οι Καταρράκτες Ιγκουασού Βρίσκονται στα σύνορα της πολιτείας Παρανά, που ανήκει στη Βραζιλία, και της επαρχίας Μισιόνες που ανήκει στην Αργεντινή. Οι καταρράκτες χωρίζουν τον ομώνυμο ποταμό σε πάνω και κάτω Ιγκουασού. Στην περιοχή σχηματίζονται συνολικά 275 καταρράκτες. Το συνολικό μήκος τους είναι 2,7 χιλιόμετρα. Κάποιοι από αυτούς φτάνουν σε ύψος τα 82 μέτρα, αλλά η πλειοψηφία τους έχει ύψος περίπου τα 64 μέτρα. Ο πιο εντυπωσιακός από αυτούς ονομάζεται «ο λαιμός του Διαβόλου». Έχει ύψος 82 μέτρα, μήκος 700 μέτρα και πάχος 150 μέτρα. Ο συγκεκριμένος καταρράκτης αποτελεί και σύνορο των δύο χωρών. Τα 2/3 των καταρρακτών βρίσκονται στην πλευρά της Αργεντινής. Από τα 2,7 χλμ., στα 900 μέτρα δεν ρέει νερό. Τα νερά οδηγούνται σε ένα κανάλι που αργότερα τροφοδοτεί τον ποταμό Παρανά. Η έκταση που καλύπτουν τα νερά των καταρρακτών κατά την περίοδο που ο ποταμός πλημμυρίζει είναι περίπου 40 ha, ενώ η ετήσια μέση ροή είναι 6.500 m2/s.

# data[].attributes.body
Η λίμνη Blue Lagoon είναι ένα γεωθερμικό σπα στη νοτιοδυτική Ισλανδία . Βρίσκεται κοντά στο Γκρίνταβικ και μπροστά από το όρος Þorbjörn στη χερσόνησο του Ρέικιανς , σε μια τοποθεσία ευνοϊκή για τη γεωθερμική ενέργεια και τροφοδοτείται από νερό που χρησιμοποιείται στον κοντινό γεωθερμικό σταθμό παραγωγής ενέργειας Svartsengi . Η λίμνη Blue Lagoon απέχει περίπου 20 χλμ. Από το διεθνές αεροδρόμιο Keflavík και είναι ένα από τα πιο δημοφιλή αξιοθέατα στην Ισλανδία.Η γαλακτώδης μπλε απόχρωση του νερού οφείλεται στην υψηλή περιεκτικότητά της σε διοξείδιο του πυριτίου . Το διοξείδιο του πυριτίου σχηματίζει μαλακή λευκή λάσπη στον πυθμένα της λίμνης που τρίβονται οι λουόμενοι. Το νερό είναι επίσης πλούσιο σε άλατα και φύκια. Η θερμοκρασία του νερού στην περιοχή κολύμβησης είναι κατά μέσο όρο 37–39 ° C.

# data[].attributes.body
Ο Κόλπος Χα Λονγκ  βρίσκεται στο βόρειο Βιετνάμ. Ανήκει στον Κατάλογο των Μνημείων Παγκόσμιας Κληρονομιάς της UNESCO και στον κατάλογο Εθνικών Κειμήλιων και Τόπων του Βιετνάμ ενώ αποτελεί ένα δημοφιλή τουριστικό προορισμό στο Βιετνάμ. Διοικητικά ανήκει στην ομώνυμη πόλη Χα Λονγκ, την κωμόπολη Καμ Πχα και ένα μέρος της περιοχής Βαν Ντον. Αποτελείται από χιλιάδες ασβεστολιθικά καρστ και νησίδες σε διάφορα μεγέθη και σχήματα. Ο κόλπος Χα Λονγκ είναι το κέντρο μιας ευρύτερης ζώνης που περιλαμβάνει τον κόλπο Μπάι Του Λονγκ στα βορειοανατολικά και τα νησιά Κατ Μπα στα νοτιοδυτικά. Σε αυτή την ευρύτερη ζώνη εμφανίζονται παρόμοια γεωλογικά, γεωγραφικά, γεωμορφολογικά, κλιματικά, και πολιτιστικά χαρακτηριστικά. Ο Χα Λονγκ έχει έκταση 1.553 χλμ2 περίπου, και συμπεριλαμβάνει 1.960 νησίδες, οι περισσότερες από τις οποίες αποτελούνται από ασβεστόλιθο. Το κέντρο του κόλπου έχει έκταση 334 χλμ2, ενώ εμφανίζει υψηλή πυκνότητα με 775 νησίδες. Οι ασβεστολιθικοί σχηματισμοί στον κόλπο έχουν ηλικία 500 εκατομμύρια χρόνων. Η εξέλιξη των καρστικών φαινομένων διήρκεσαν 20 εκατομμύρια χρόνια, υπό την επίδραση του τροπικού υγρού κλίματος. Η γεωποικιλότητα του περιβάλλοντος στην περιοχή έχει δημιουργήσει μια σημαντική βιοποικιλότητα. Ο Κόλπος Λα Χονγκ περιέχει 14 ενδημικά φυτικά είδη και 60 ενδημικά είδη πανίδας.

# data[].attributes.headline
Εθνικό Πάρκο Λιμνών Πλίτβιτσε

# data[].attributes.subject
Εθνικό Πάρκο Λιμνών Πλίτβιτσε

# data[].attributes.body
Το Εθνικό Πάρκο Λιμνών Πλίτβιτσε βρίσκεται στην κεντρική Κροατία, περίπου στο μέσο της απόστασης Ζάγκρεμπ–Ζαντάρ  και είναι το μεγαλύτερο της χώρας. Βρίσκεται στο οροπέδιο Πλίτβιτσε, που είναι τμήμα των Δειναρικών Άλπεων και περιβάλλεται από τρία βουνά. Το όρος Πλιεσέβιτσα, με κορυφή τη Γκόρνια Πλιεσέβιτσα, 1640 μ., το όρος Μάλα Καπέλα με κορυφή Σελίσκι Βρχ, 1280 μ. και το όρος Medvedak ,884 μ. Οι λίμνες Plitvice βρίσκονται μεταξύ των περιοχών Mala Kapela  και Licka Pljesivica. Το Πάρκο έχει έκταση 296,85 km² και  περιλαμβάνει 16 λίμνες οι οποίες έχουν μεταξύ τους υψομετρικές διαφορές, από υψόμετρο 636 έως 503 μ., με κατεύθυνση από B. προς N. Οι 16 λίμνες, συνδέονται μεταξύ τους, σε μια απόσταση περίπου 8 km, με υδάτινα ρεύματα, καταρράκτες και βάραθρα.Οι λίμνες χωρίζονται στις 12 «Άνω Λίμνες» και τις 4 «Κάτω Λίμνες». Έχουν δημιουργηθεί από δύο ποτάμια, τα Τσρνα και Μπιέλα και από διάφορες υπόγειες πηγές.

# data[].attributes.headline
Καταρράκτες της Βικτωρίας

# data[].attributes.subject
Καταρράκτες της Βικτωρίας

# data[].attributes.body
Οι Καταρράκτες της βικτωρίας είναι καταρράκτες που βρίσκονται στην Αφρική, μεταξύ της Ζάμπια και της Ζιμπάμπουε. Δημιουργούνται από τον ποταμό Ζαμβέζη, και αποτελούν κάποιους από τους μεγαλύτερους καταρράκτες του κόσμου.Οι καταρράκτες της Βικτωρίας σχηματίζονται όταν ο Ζαμβέζης που ρέει σε ένα επίπεδο υψίπεδο συναντά ένα χάσμα πλάτους 1708 μέτρων. Το ύψος του χάσματος ξεκινά από τα 80 μέτρα και φτάνει στα 108. Το χάσμα αυτό αποκαλείται Πρώτο Φαράγγι.

# data[].attributes.headline
Φαράγγι της Αντιλόπης 

# data[].attributes.subject
Φαράγγι της Αντιλόπης 

# data[].attributes.body
Το φαράγγι της Αντιλόπης το οποίο βρίσκεται στην Αριζόνα σχηματίστηκε από μιά ξαφνική πλημμύρα και με το πέρασμα των χρόνων οι ακρές του λειάνθηκαν. Το άνω τμήμα του φαραγγιού είναι αυτό που δέχεται τις περισσότερες επισκέψεις επειδή είναι πιο εύκολη η πρόσβαση σε αυτό, αφού η είσοδός του και σε όλο το μήκος του είναι στο επίπεδο του εδάφους και δεν χρειάζεται ανάβαση.

Οι σχηματισμοί των βράχων είναι πιο εντυπωσιακοί τους καλοκαιρινούς μήνες, κατά τις μεσημβρινές ώρες, καθώς οι ακτίνες του ήλιου πέφτουν κάθετα. Οι επισκέψεις στο φαράγγι γίνονται αποκλειστικά με ξεναγούς επειδή υπάρχει ο φόβος της πλημμύρας, κυρίως κατά την περίοδο των μουσώνων.

# data[].attributes.headline
 Οι πύλες της Κολάσεως

# data[].attributes.subject
 Οι πύλες της Κολάσεως

# data[].attributes.body
Οι “Πύλες της Κολάσεως” είναι ένας φλογερός κρατήρας που καίγεται εδώ και δεκαετίες ασταμάτητα στην έρημο του Τουρκμενιστάν και δημιουργήθηκε από τους Σοβιετικούς, ενώ ο μοναδικός άνθρωπος που έχει κατέβει είναι Έλληνας και κατέχει γι'αυτό ρεκόρ Γκίνες. Όλα ξεκίνησαν το 1971, όταν ερευνητές από την Σοβιετική Ένωση στην προσπάθειά τους να ανοίξουν μια τρύπα στο έδαφος, έπεσαν πάνω σε μια σπηλιά φυσικού αερίου. Το έδαφος στο συγκεκριμένο σημείο κατέρρευσε, αποκαλύπτοντας έναν κρατήρα διαμέτρου 70 μέτρων. Φοβούμενοι ότι το άνοιγμα αυτό θα απελευθέρωνε στην ατμόσφαιρα δηλητηριώδη αέρια, οι γεωλόγοι αποφάσισαν να βάλουν φωτιά. Υπολόγιζαν μάλιστα ότι η φωτιά θα έκαιγε για μερικές μέρες έως ότου εξαντληθούν τα εύφλεκτα αέρια, κάτι τέτοιο όμως δεν έγινε με αποτέλεσμα ο κρατήρας να παραμένει φλεγόμενος μέχρι και σήμερα.
Η πύλη της κολάσεως βρίσκεται περίπου 260 χλμ. βόρεια της πρωτεύουσας του Τουρκμενιστάν, Ασγκαμπάτ. Η χρυσαφένια της λάμψη είναι ορατή σε μια ακτίνα αρκετών χιλιομέτρων από το χωριό Νταρβάζα στο οποίο βρίσκεται.

# data[].attributes.headline
Τα χνάρια του Γίγαντα

# data[].attributes.subject
Τα χνάρια του Γίγαντα

# data[].attributes.body
Βρίσκεται στην περιοχή Antrim στη Βόρεια Ιρλανδία, περίπου 2 ώρες μακρυά από το Μπέλφαστ. Πρόκειται για ένα γιγαντιαίο πλέγμα από βασάλτη, που εξαπλώνεται μέσα στη θάλασσα και από αποτελείται από 38.000 πέτρινους κίονες που έχουν δημιουργηθεί από το γρήγορο πάγωμα της λάβας.Υπάρχει βέβαια και ένας μύθος όσον αφορά τη δημιουργία του τοπίου. Είναι εκείνος του περίφημου Φιον ΜακΚαμχέιλ (επίσης γνωστός ως Φιν ΜακΚούλ) που όπως λέγεται το δημιούργησε πετώντας μεγάλα κομμάτια μίας βουνοπλαγιάς με σκοπό να δημιουργήσει ένα πέτρινο μονοπάτι για να φτάσει στην αγαπημένη του στο νησί των Hebrides, Στάφα, ή να περπατήσει μέχρι τη Σκωτία και να παλέψει με τον Σκωτσέζο κολοσσό, Μπέναντονερ.